google/wiki40b huggingface dataset:
Kumpulan Pemantauan Antarabangsa-Mindanao V

Kumpulan Pemantauan Antarabangsa Mindanao 5 (TPA-M 5) merupakan kumpulan ke-5 Kumpulan Pemantauan Antarabangsa Mindanao, yang bertujuan mengembalikan keamanan di kepulauan Mindanao, selatan Filipina. Ia mula beroperasi semula sebagai kesinambungan operasi TPA-M 4 yang ditangguhkan sejak 30 November 2008.
TPA-M 5 diketuai Pengarah Infantri Tentera Darat Mejar Jeneral Datuk Baharum Hamzah bersama 12 anggota termasuk pegawai Angkatan Tentera Malaysia (ATM), tiga pegawai dari pasukan Polis Diraja Malaysia (PDRM) dan dua anggota dari Perkhidmatan Awam. Majlis penghantaran TPA-M 5 diadakan di Lapangan Terbang Subang dihadiri oleh Menteri Pertahanan Datuk Seri Dr Ahmad Zahid Hamidi. Mereka berlepas dengan pesawat C-130 Hercules milik Tentera Udara Diraja Malaysia (TUDM) pada 1 Mac 2010.
Risikan tentera mendapati penglibatan semula Malaysia mengetuai TPA-M V dialu-alukan. Pasukan lain ialah 6 tentera Libya dan 10 anggota Brunei dan Jepun. Jumlah keseluruhan 60 pegawai pemantau. Mereka ditugaskan selama 12 bulan meliputi kawasan Cotabato, Gen San dan Zamboanga.
Rafael Seguis, pengerusi Panel Keamanan Kerajaan Filipina (GRP) menyambut ketibaan pasukan Malaysia di Lapangan Terbang Awang, bandar Cotabato. Mereka diraikan di Hotel Estoran, Cotabato. Pasukan ini akan memantau kemanusian, aspek pembangunan dan kemudahan berdasarkan terma perjanjian keamanan yang baru ditandatangani. Perjanjian damai itu antara Angkatan Tentera Filipina dengan Barisan Pembebasan Islam Moro (MILF).
The Sweet 70's

Ahli-ahli

The Sweet 70's terdiri daripada 4 orang ahli kumpulan.
La Folletière

La Folletière ialah komun di jabatan Seine-Maritime dan di kawasan Haute-Normandie di utara Perancis.
Kitab Henokh

Isi

Kitab Henokh menggambarkan kejatuhan Para Pengintai yang menurunkan kaum Nefilim. Para malaikat yang jatuh kemudian pergi kepada Henokh untuk menjadi perantara atas nama mereka kepada Allah. Sisa kitab ini menggambarkan kunjungan Henokh ke Surga dalam bentuk suatu penglihatan, dan wahyu-wahyunya.
Kitab ini mengandung gambaran tentang perpindahan makhluk-makhluk surgawi (dalam kaitan dengan perjalanan Henokh ke surga), dan beberapa bagian dari kitab ini telah berspekulasi bahwa ia mengandung petunjuk-petunjuk tentang pembentukan deklinometer matahari (teori mesin Uriel).

Lain-lain

Kitab Henokh dalam Islam dapat juga disebut sebagai lembaran Nabi Idris a.s. seperti halnya suhuf Ibrahim.

Ahiah

The Legends of the the Jews oleh Rabi Louis Ginzberg menggambarkan Ahiah sebagai anak dari malaikat yang jatuh Semjâzâ.
Narciso G. Reyes

Kerjaya

Beliau pada mulanya bekerja sebagai penerbit, wartawan dan penerbit akhbar. Pada tahun 1948, beliau menyertai perkhidmatan awam dan dihantar ke Misi Tetap ke Pertubuhan Bangsa-Bangsa Bersatu di New York pada tahun 1954. Beliau kemudian menjadi Pengarah Agensi Penerangan Filipina. Beliau kemudiannya dihantar ke Thailand dan menjadi Duta Besar di Burma dari 1958 hingga 1962. Pada tahun 1962, beliau menjadi Duta Besar di Indonesia. Dari tahun 1966 hingga 1970 beliau berkhidmat sebagai Duta Besar ke United Kingdom. Beliau kemudian menjadi Wakil Tetap ke Pertubuhan Bangsa-Bangsa Bersatu di New York. Beliau ialah Pengerusi UNICEF dari 1972 hingga 1974.
Dari 1977 hingga 1982 beliau menjadi Duta Besar Republik Rakyat China. Beliau ialah Setiausaha Agung Persatuan Negara-negara Asia Tenggara dari 1980 hingga 1982.
Wazir (Brunei)

Sejarah

Kedudukan wazir telah wujud di Brunei sebagai jawatan tertinggi dalam pentadbiran kerajaan Sultan sejak beberapa kurun. Pada zaman pemerintahan Sultan-Sultan Brunei terawal, wazir hanya terdiri daripada Bendahara dan Temenggong. Pemancha dan Di-Gadong mula diperkenalkan pada zaman pemerintahan Sultan Muhammad Hasan di penghujung abad ke-16 Masihi. Perdana Wazir adalah secara relatif diperkenalkan baru-baru ini, iaitu pada zaman pemerintahan Sultan Brunei sekarang, Sultan Hassanal Bolkiah.

Rujukan kehormat

Individu yang dipilih menjadi wazir mempunyai rujukan hormat tertentu yang mana dalam hal surat-menyurat ianya mendahului gelaran dan nama wazir tersebut. Rujukan kehormat bagi wazir ditentukan sama ada ianya terdiri daripada putera Sultan yang gahara atau tidak. Bagi wazir putera Sultan gahara, ianya adalah 'Duli Yang Teramat Mulia Paduka Seri', manakala selain daripada itu, ianya dirujuk dengan 'Yang Teramat Mulia Seri Paduka', iaitu tidak memasukkan 'Duli' dan menukar 'Paduka Seri' menjadi 'Seri Paduka'.
Aphantasia

Aphantasia ialah istilah yang dicadangkan untuk keadaan di mana seseorang tidak dapat terbayang dan tidak dapat secara sukarela membayangkan imejan. Fenomena ini mula-mula dijelaskan oleh Francis Galton pada tahun 1880 tetapi sejak itu sebahagian besarnya tidak dikaji. Kepentingan dalam fenomena diperbaharui selepas penerbitan kajian pada tahun 2015 yang dijalankan oleh pasukan yang diketuai oleh Profesor Adam Zeman dari Universiti Exeter, yang juga membentuk istilah aphantasia. Penyelidikan adalah terhad. Kajian lanjut dirancang.

Sejarah

Fenomena ini pertama kali digambarkan oleh Francis Galton pada tahun 1880 dalam kajian statistik mengenai imej mental, menggambarkannya sebagai fenomena yang biasa di kalangan rakan-rakannya. Bagaimanapun, ia tetap tidak teratur sehingga tahun 2005, ketika Profesor Adam Zeman dari Universiti Exeter didekati oleh MX, seorang lelaki yang seolah-olah kehilangan keupayaan untuk memvisualisasikan selepas mengalami pembedahan kecil. Berikutan penerbitan kes MX pada 2010, Zeman telah didatangi oleh beberapa orang yang melaporkan ketidakupayaan sepanjang hayat untuk memvisualisasikan. Pada tahun 2015, pasukan Zeman telah menerbitkan kajian tentang apa yang mereka sebut "aphantasia kongenital", mencetuskan minat baru dalam fenomena yang kini dikenali sebagai aphantasia. Penyelidikan ke atas subjek masih terhad, tetapi kajian lanjut sedang dirancang.

Kajian

Dalam kertas kajian asal oleh Profesor Adam Zeman, Vividness of Visual Imagery Questionnaire (VVIQ) digunakan untuk menilai kualiti imej mental. Soal jawab ini menjemput orang untuk memvisualisasikan satu siri imej (saudara-mara, matahari terbit, kedai yang mereka kenali, dan lain-lain) dan kedudukan berapa jelas imej itu, dari "sangat jelas dan meriah sebagai melihat benda sebenar" (5 mata) kepada "tiada imej sama sekali, anda hanya tahu bahawa anda memikirkan objek" (1 mata). Ia dikategorikan sebagai aphantasia jika mereka mencatat sebanyak 30 atau kurang daripada 16 soalan.
Dalam kertas yang sama, ia telah dikenal pasti bahawa aphantasia hanya mencirikan visualisasi secara sukarela; peghidap aphantasia masih dapat mempunyai visualisasi secara tidak sukarela (iaitu mimpi).

Dalam budaya popular

Pada bulan April 2016 satu esei oleh Blake Ross telah diterbitkan di Facebook, menggambarkan aphantasianya sendiri dan kesedarannya bahawa tidak semua orang mengalaminya, dengan akaunnya mendapat perhatian yang luas di media sosial.
Pada bulan Disember 2017, Aphantasia: Experiences, Perceptions, and Insights (Aphantasia: Pengalaman, Persepsi, dan Lebih Mendalam) diterbitkan oleh Alan Kendle dengan kata pengantar oleh Profesor Adam Zeman. Ia mengandungi koleksi pandangan dari pelbagai penyumbang yang memperincikan kehidupan mereka dengan aphantasia.
Saint-Marcouf, Manche

Saint-Marcouf ialah komun di jabatan Manche di barat-laut Perancis.
Kampung Sungai Purun

Ketua Kampung

Ketua kampungnya ialah Encik Rosli bin Sanusi dan Setiausahanya ialah En Yunus. Encik Rosli Sanusi pernah dihantar ke Jepun bagi meninjau tahap keselamatan kilang pembakar (incinerator) Misyima yang bakal dibina di Broga , Semenyih oleh Ebara Corporation.

Asalnya sawah padi

Kampung ini dahulu pernah ditanam dengan sawah padi di tepi-tepi Sungai Semenyih. Malahan kampung ini pernah dilandar banjir sekitar tahun 1926 dan 1960 dan 1971. Ini kerana Sungai Semenyih berliku-liku dan airnya dalam. Tetapi kini Sungai Semenyih telah diluruskan oleh Jabatan Parit dan Taliair sekitar tahun 1972.

Penduduknya

Penduduknya terdiri daripada perantau berketurunan Rawa yang datang dari pulau Sumatra, Indonesia. Mereka berugama Islam dan menjadi penganut agama Islam yang kuat. Oleh itu adat resam yang diamalkan adalah berteraskan adat Melayu Islam.

Ekonomi

Sebagai sebuah kampung, pada peringkat awal mereka bekerja dalam sektor pertanian iaitu bersawah padi, menoreh getah, berkebun durian, bertani dan sebagainya.
Tetapi selepas tahun 1970-an, ramai daripada mereka bekerja dengan kerajaan sebagai buruh dan kakitangan jabatan kerajaan.
Tahun 1980-an, dengan munculnya kilang-kilang di Kajang, Semenyih dan Bandar Baru Bangi serta di Kuala Lumpur, sebahagiannya bekerja di kilang seperti pekerja am, pengawal keselamatan dan sedikit dalam bahagian pengurusan kilang.

Zon industri Sungai Purun, Jalan Bangi

Dengan munculnya kilang-kilang di Sungai Purun, ramai pekerja Indonesia, Myanmar, Vietnam dan Nepal menyewa di Sungai Purun, khususnya di Taman Dalma. Mereka bekerja di kilang perabot Wyser dan lain-lain yang terdapat di Sungai Purun.
Zon perindustrian ini menempatkan kilang-kilang perabot berasaskan kayu. Sebahagiannya merupakan kilang-kilang dipindah dari Batu 10, Cheras kerana mencemarkan aliran Sungai Langat.
Nasional FM

Jadual siaran berita dari Pusat Berita RTM

Berita Ringkas disiarkan pada jam 1:00 hingga 6:00 pagi, 8:00 pagi, 10:00 pagi, 12:00 tengah hari (Sabtu hingga Khamis), 2:00 petang (Sabtu hingga Khamis), 3:00 petang, 4:00 petang, 6:00 petang, 7:00 malam, 8:00 malam, 10:00 malam dan 11:00 malam.
Berita Nasional disiarkan pada jam 7:00 pagi, 9:00 pagi, 12:00 tengah hari (pada hari Jumaat), 1:00 tengah hari (hari-hari lain), 5:00 petang dan 9:00 malam. Berita Nasional juga disambung siar melalui stesen Radio Klasik dan stesen-stesen negeri.
Ulasan Berita disiarkan pada setiap hari Jumaat, jam 9:05 pagi.
Berita Dunia disiarkan pada jam 11:00 pagi.
Quintanilla de Arriba

Quintanilla de Arriba merupakan sebuah kawasan perbandaran di Sepanyol di Valladolid, di komuniti autonomi Castile dan León.
Laluan Rel Pantai Timur

Projek East Coast Rail Link (singkatan ECRL, Bahasa Melayu: Rel Hubungan Pantai Timur) ialah projek yang dicadangkan untuk menghubungkan landasan kereta api antara Kuala Lumpur ke Kota Bharu melalui Wilayah Ekonomi Pantai Timur iaitu Pahang, Terengganu dan Kelantan. Pada 15 Mac 2016, Suruhanjaya Pengangkutan Awam Darat (SPAD) dan Majlis Pembangunan Wilayah Ekonomi Pantai Timur (ECERDC), telah melakukan market sensing untuk mengukur faedah pasaran, mendapatkan pandangan dan idea untuk ECRL melalui Maklumat Permintaan (RFI). ECRL ialah laluan baru sama sekali berdasarkan landasan tolok piawaian dan mungkin bermula dari Serendah yang menghubungkan landasan kereta api semasa KTM Laluan Pantai Barat ke Bentong dan Mentakab dan pasti akan melibatkan pembinaan terowong bawah tanah di Banjaran Titiwangsa. 70 km landasan kereta api tunggal untuk Laluan Kereta Api Kerteh-Pelabuhan Kuantan bagi infrastruktur logistik penapisan minyak Petronas akan dihubungkan dan dinaik taraf ke dalam projek ini.
ECRL akan dimiliki dan dikendalikan oleh Malaysia Rail Link (MRL), sebuah entiti baru yang ditubuhkan di bawah Kementerian Kewangan (MoF).
Mekarsari, Panimbang

Poskod

Poskod yang digunakan di Mekarsari adalah 42281. Terdapat 6 buah desa di dalam daerah kecamatan Panimbang.
Kampung Padang Tok Ku

Poskod

Poskod yang digunakan di Kampung Padang Tok Ku, Wakaf Bharu, Kelantan adalah 16250.
Antoni Grabowski

Antoni Grabowski (11 Jun, 1857 di Nowe Dobra, sebuah kampung 10 km di timur laut Chełmno – 4 Julai, 1921 di Warsaw) ialah jurutera kimia Poland, dan seorang aktivis pergerakan Esperanto awal. Terjemahannya mempunyai kesan pengaruh pada perkembangan bahasa Esperanto kepada bahasa sastera.
Felda Soeharto

FELDA Soeharto atau Kampung Soeharto ialah sebuah pekan di 44040 Kuala Kubu Bahru,Hulu Selangor Selangor, Malaysia. Felda Soeharto terletak di bawah pentadbiran Felda Wilayah Trolak.
Luasnya 2909.35 hektar dan penerokanya seramai 119 orang dan bertambah kepada 635 orang. Tanaman utama ialah kelapa sawit. Sebahagian Felda Soeharto ini bermukadi Hulu Bernam,Tanjung Malim,Perak.
Felda ini berhampiran dengan sempadan Selangor/Perak yang dipisahkan oleh Sungai Bernam. Felda ini bersebelahan dengan kampung tradisional Melayu, Kampung Gedangsa,Sungai Dusun. Kampung Gesir,Kampung Seberang, Seri Keledang, dan FELDA Sungai Tengi . Felda ini kira-kira 125 km dari ibu kota Kuala Lumpur. Kawasan ini menerima skim pengairan Sungai Bernam dan Sungai Panjang.

Asal usul nama

Ia dinamakan bersempena dengan bekas presiden Indonesia, Soeharto, yang telah melawat kampung ini pada 18 Mac 1977, dua belas tahun selepas Konfrontasi Indonesia-Malaysia pada 1962-1966. Felda Sungai Dusun telah ditukar nama kepada Felda soeharto.Pengurus Felda ketika itu ialah Yusuf bin Sharif (1962). Turut mengiringi beliau ialah Tun Adam Malik selaku Menteri Luar Indonesia.
Pada 1978 Soeharto telah melawat pulau Labuan bagi merapatkan lagi hubungan Indonesia-Malaysia yang tegang akibat 'Ganyang Malaysia'. Perdana Menteri Malaysia,Tun Hussein Onn turut mengiringi beliau.

Peneroka

FELDA ini mulanya menempatkan peneroka ladang getah pada 1962 dan kemudian ditanam semula dengan kelapa sawit.Kontraktor telah membina rumah-rumah penempatan daripada kayu untuk diduduki oleh para peneroka Felda.
Para peneroka berasal dari negeri Kedah, Kelantan, Johor, Pulau Pinang dan Perak. Kebanyakannya keturunan Melayu, Jawa dan Banjar. Kaum India seramai 21 keluarga.
Pokok Ara Akar

Penanaman

Di kawasan tropika, pokok Ara Akar terseragam besar dan indah bagi taman dan keadaan lain seperti tepi jalan. Ia sering ditanam bagi tujuan ini.
Pokok Ara Akar popular sebagai pokok dalam rumah Di kawasan serdahana, disebabkan ketahanannya kepada keadaan kurang elok; ia terbaik di bawah pancaran matahari terik, tetapi tahan di tempat teduh. Ia perlu disiram jumlah serdahana pada musim panas, dan hanya perlu dielakkan daripada kering semasa musim sejuk. Ia sensitif kepada sejuk dan perlu dilindungi daripada angin sejuk yang kuat. Apabila ditanam dalam rumah, ia mampu tumbuh besar dan perlu dicantas atau dipindahkan.
Daunnya sensitif kepada pertukaran cahaya. Apabila dialih, ia mungkin menggugurkan daunnya dan diganti dengan daun baru apabila menyesuaikan diri dengan cahaya.

Ancaman Akar

Perkhidmatan Perhutanan Amerika Syarikat  dalam Helaian Fakta ST-251 menyatakan mengenai pokok Ara "Akarnya tumbuh dengan pantas menguasai taman, menyelit di bawah dan mengangkat pejalan kaki, lambo, dan laluan kereta." Mereka memutuskan bahawa dalam bentuk pokok, ia terlalu besar bagi tanaman kediaman, dengan itu dalam kawasan tersebut spesies ini hanya digunakan sebagai pagar atau halangan pandangan yang perlu dicantas..
Ulu Sat

Ulu Sat merupakan sebuah daerah di jajahan Machang, Kelantan.
Działoszyn

Działoszyn merupakan sebuah bandaraya yang terletak di wilayah Łódź, Poland.
Flußbach

Flußbach merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Sarah Fitz-Gerald

Sarah Fitz-Gerald (lahir 1 Disember 1968) ialah seorang pemain skuasy wanita dari Australia. Antara kejayaan yang dicapainya adalah, juara lima kali Terbuka Dunia (1996, 1997, 1998, 2001 dan 2002). Hal ini menjadikan beliau antara pemain skuasy terbaik dunia.

Kerjaya

Sarah dilahirkan di Melbourne, Australia, sebuah kawasan yang sememangnya dikenali sebagai tempat bakat dalam skuasy dilahirkan. Pada tahun 1987, dia memenangi Kejohanan Remaja Dunia dan merupakan Atlit Remaja Perempuan Australia Tahunan. Dia memenangi banyak gelaran sekitar tahun 90-an. Walau bagaimanapun tahun 1996 ialah dimana dia mencapai kemuncak kerjayanya. Dia menewaskan pemain dari England iaitu Cassie Jackman dipusingan akhir Terbuka Dunia. Dalam dua tahun berikutnya dia menewaskan Michelle Martin pada pusingan akhir.
Dalam dua tahun berikutnya, prestasi Sarah menurun disebabkan pembedahan lutut yang dijalaninya. Pada tahun 2000 dia tewas kepada Carol Owens diperingkat separuh akhir. Bagaimanapun, dia kembali ke prestasi sebenar pada tahun 2001 apabila menumpaskan pemain New Zealand, Leilani Joyce dengan keputusan 9-0, 9-3, 9-2.
Tahun 2002 menyaksikan beliau memenangi Terbuka Dunia terakhirnya dengan menumpaskan Natalie Pohrer 10-8, 9-3, 7-9, 9-7. Dia juga memenangi pingat emas dalam Sukan Komanwel 2002 di Manchester, England.
Montroty

Montroty ialah komun di jabatan Seine-Maritime dan di kawasan Haute-Normandie di utara Perancis.
Kejohanan Remaja B-23 AFF 2005

Peringkat Kumpulan

Semua masa adalah masa Thailand (TST) (UTC+7)
Kayu batu

Kayu batu (Jawi: کايو باتو; Inggeris: petrified wood) atau juga dikenali sebagai kayu kejur (کايو کجور) merupakan nama yang diberi kepada jenis tinggalan fosil bagi tumbuhan darat. Ia adalah hasil daripada pokok atau tumbuhan yang berubah bentuk kepada batu melalui proses pempermineralan. Kesemua bahan organik dalam kayu telah diganti dengan mineral (kebanyakkannya silikat seperti kuarza) dimana pada masa yang sama mengekalkan struktur asal tisu batang kayu tersebut.
Kampung Parit, Jereteh

Poskod

Poskod yang digunakan di Kampung Parit, Kampung Raja, Terengganu adalah 22200.
Chelodina reimanni

Etimologi

Nama spesies, reimanni, ialah bersempena nama seorang pakar herpetologi, Michael J. Reimann.
Jeti Genting

Jeti Genting merupakan sebuah jeti yang terletak di Pulau Tioman. Jeti ini menghadap tanah besar Semenanjung Malaysia.
Galaksi pilin berpalang

Galaksi pilin berpalang merupakan galaksi pilin yang mempunyai bentuk pusat struktur bar yang terdiri daripada bintang-bintang. Bar tersebut terdapat di hampir dua pertiga daripada semua galaksi pilin. Pergerakan bintang dan medium antara bintang disebabkan bar turut menyumbang kepada spiral arm.
Edwin Hubble mengklasifikasikan galaksi spiral sebagai "SB" (Spiral, Barred) dalam pengelasan morfologi galaksi atau dikenali sebagai urutan Hubble.
X3

X3 (disebut "Triple") ialah album ketiga dari Matsuura Aya. Ia dipasarkan pada 1 Januari 2004 (EPCE-5259) dibawah label zetima . Kulit depan edisi terhad menampilkan Ayaya pada tahun baru dengan memakai kimono dan terdapat poster didalam album ini.
Molowahu

Poskod

Poskod yang digunakan di Molowahu adalah 96251. Terdapat 15 buah desa di dalam daerah kecamatan Tibawa.
Kampung Pak Ibrahim

Poskod

Poskod yang digunakan di Kampung Pak Ibrahim (Kampung Raja), Sungai Petani, Kedah adalah 08000.
Alsdorf, Bitburg-Prüm

Alsdorf merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Alsenz-Obermoschel

Alsenz-Obermoschel merupakan sebuah kawasan perbandaran terletak di daerah Donnersbergkreis, Rhineland-Palatinate, Jerman.
Taman Awam Lagun Kuala Ibai

Taman Awam Lagun Kuala Ibai merupakan sebuah taman awam dan rekreasi yang terletak bersebelahan dengan Masjid Tengku Tengah Zaharah (Masjid Terapung). Taman Awam Lagun Kuala Ibai mempunyai keluasan seluas 48 hektar.
Taman Awam Lagun Kuala Ibai ini merupakan teluk sungai Ibai dan mempunyai beberapa aliran sungai berhampiran kerana itu kawasan ini memang kawasan utama untuk kaki pancing. Malah kita akan ternampak bot-bot nelayan tersadai disini. Pada waktu lewat petang kawasan ini menjadi tumpuan orang ramai untuk belbagai aktiviti terutamanya kanak-kanak yang mandi-manda kerana kawasan ini kurang berbahaya, lebih-lebih lagi apabila air sungai ini surut.
Taman Awam Lagun Kuala Ibai telah mejalani kerja-kerja membaik pulih dan menyiapkan Taman Awam Lagun Kuala Ibai yang terbengkalai sejak 2008. Kerja-kerja membaik pulih Taman Awam Lagun Kuala Ibai mendapat peruntukan Kementerian Perumahan Kerajaan Tempatan melalui Jabatan Landskap Negara sebanyak RM10 juta.
Fasa pertama projek tersebut mendapat peruntukan sebanyak RM8 juta menakala fasa kedua sebanyak RM2 juta yang bermula tahun 2006 dan terpaksa dihentikan pada tahun 2008 kerana masalah kontraktor.
Syed Shahir Syed Mohamud

Kesatuan sekerja

Syed Shahir dari Kongres Persatuan Pekerja Malaysia. Beliau juga bekas presiden Kongres Kesatuan Sekerja Malaysia (MTUC) . Setelah lima kali bertanding merebut jawatan dalam MTUC,barulah beliau berjaya menjadi Presiden MTUC setelah berjaya menewaskan Zainal Rampak.

Pada 7 Mei 2008, Presiden MTUC Syed Shahir Syed Mohamud mengetuai 500 ahli MTUC berdemonstrasi di bangunan Parlimen, Kuala Lumpur bagi menghantar memorandum kepada Menteri Sumber Manusia Datuk Dr S. Subramaniam. Mereka menuntut gaji minimum RM900 dan elaun sara hidup sebanyak RM300 sebulan. Pada Mei 2012, Perdana Menteri Malaysia,Datuk Seri Najib Tun Razak mengumumkan gaji minimum sektor swasta ialah RM900.00.

Beliau terlibat dalam Perhimpunan Bersih 2011. Namanya menyerlah sebagai pemimpin Perhimpunan BERSIH 1.0 pada 2007. Namanya termasuk dalam 91 orang pemimpin pembangkang yang dilarang masuk ke kawasan Kuala Lumpur semasa Perhimpunan Bersih 2011. Tokoh lain yang disekat ialah Datuk Ambiga Sreenevasan ; Mohamad Sabu; Hishamuddin Md Rais; Khairul Anwar Ahmad Zainuddin; Maria Chin Abdullah; Chua Tian Chang; Kamarulzaman Mohamad; Mohd Hatta Md Ramli; Syed Shahir Syed Mohamud; Syed Ibrahim Syed Noh; Teresa Kok; Badrul Hisham Shaharin; Shamsul Iskandar Mohd Akin; Arutchelvam Subramaniam; Wong Chin Huat; Ong Boon Keong; Enalini Elumalai; Haris Fathillah; Sathiasingam bin Mohd Ibrahim; Khalid Yunus; Zulkifli Noordin; Zubir Harun; Abd Hadi Awang.

Tewas pilihan raya

Pada 1970-an, ketika berusia dalam lingkungan 20-an Syed Shahir telah bertanding atas tiket Partai Sosialis Rakyat Malaysia (PSRM) dalam pilihanraya umum.Beliau merebut kerusi Dewan Undangan Negeri Dong, dalam kawasan parlimen Raub di Pahang. Seperti dijangka beliau tewas kerana kawasan itu adalah kubu tradisi Perikatan.

Dalam Pilihan Raya Umum Malaysia 2008 Syed Shahir dari PKR ditewaskan oleh Datuk Ong Tee Keat dari MCA di kawasan parlimen Pandan, Kuala Lumpur. Tee Keat menang dengan majoriti sebanyak 2,961 undi dan memperolehi 25,236 undi. Sementara Syed Shahir mendapat 22,275 undi.

Senator

Pada 9 Mei 2012,Ketua Menteri Pulau Pinang Lim Guan Eng membentangkan usul melantik dua anggota Dewan Negara dalam persidangan Dewan Undangan Negeri (DUN) bagi menggantikan Tunku Abdul Aziz Tunku Ibrahim dan Datuk Mustafa Kamal Mohd Yusoff yang tamat perkhidmatan pada 30 Mei 2012.
.to

.to ialah domain peringkat tinggi kod negara Internet untuk Tonga.
Covaleda

Covaleda merupakan sebuah kawasan perbandaran di Sepanyol di Soria, di komuniti autonomi Castile dan León.
TDK

Muzium

TDK juga mengendalikan muzium syarikat di Nikaho, Akita, Jepun. Muzium ini terbuka kepada orang ramai, secara percuma. Antara pamerannya adalah sejarah komprehensif syarikat, produk dan teknologi, dan perkembangan terbaru.
Ahmad Shauqi bin Abu Kashim

Biografi

Ahmad Shauqi bin Abu Kashim yang lebih dikenali sebagai Shauqi Devo adalah salah seorang anggota kumpulan Devotees yang merupakan sebuah kumpulan nasyid yang popular di Malaysia. Beliau merupakan anak jati negeri Melaka. Beliau lahir pada tanggal  6 Januari 1985  Beliau juga merupakan graduan Ijazah Sarjana Muda Pengajian Islam (Syariah) dari Universiti Kebangsaan Malaysia (UKM). Namun kini, beliau telah melanjutkan pengajiannya di United Kingdom.
Piala Dunia FIFA 1930 Kumpulan 2

Kumpulan 2 Piala Dunia FIFA 1930 bermula pada 14 Julai 1930 dan berakhir pada 20 Julai 1930. Yugoslavia telah menjadi juara kumpulan itu dan mara ke peringkat separuh akhir. Brazil dan Bolivia gagal untuk mara ke peringkat separuh akhir.